cyanic-selkie/wikianc huggingface dataset:
ఆర్య వైద్య శాల, కొటక్కల్
సాంస్కృతిక కార్యక్రమాలు
లలిత కళలంటే అభిరుచి కలిగిన వైద్యరత్నం, కథాకళి కళాకారుల జట్టును పి.ఎస్.వి. నాట్యసంఘం అను సాంస్కృతిక కేంద్రంగా మలిచాడు. కోజికోడ్, పాల్కాడ్ లలో నాటక శాలలు నెలకొల్పాడు. ఈ నాట్య సంఘం దేశవిదేశాలలో ప్రదర్శనలు ఇచ్చింది. ఈ నాట్యసంఘం కథాకళి కి ప్రధాన కేంద్రంగా గుర్తింపు పొందింది.
వస్తు ప్రదర్శన శాల
వైద్యరత్నం పి.ఎస్.వారియర్ వస్తు ప్రదర్శనశాలను 2002 ఆర్య వైద్య శాల,కొట్టక్కల శతజయంతోత్సవాల సందర్భంగా ఏర్పాటు చేశారు. 1924 లో వైద్యశాల నిమిత్తంము నిర్మించిన సంస్కృతిక కట్టడంలో ఈ వస్తు ప్రదర్శన శాల ను ఏర్పాటు చేశారు. ఇక్కడ, ఆర్య వైద్య శాల చరిత్రలో జరిగిన ముఖ్యమైన సంఘటనలు, 19, 20 వ శతాబ్దాలలో ఆయుర్వేద చరిత్ర, శాస్త్రీయ ప్రక్రియలలో జరిగిన అభివృద్ధి మొదలగునవి సంక్షేపం చేశారు.
మూలాలు
<references group=""responsive="1">
బయటి లింకులు
వర్గం:ఆయుర్వేదం వర్గం:ఆసుపత్రులు
గుమ్లా
<templatestyles src="Infobox settlement/styles.css"> గుమ్లా భారతదేశంలోని జార్ఖండ్ రాష్ట్రంలో గుమ్లా జిల్లా లోని పట్టణం, జిల్లా ముఖ్యపట్టణం.
చరిత్ర
గుమ్లా చరిత్ర ఒక కుగ్రామంగా ప్రారంభమైంది. ప్రతిరోజూ వారం రోజుల పాటు "ఆవుల జాతర (గౌ మేళా)" జరిగేది. ఇక్కడ రోజువారీ ఉపయోగంలో ఉన్న వస్తువుల (పాత్రలు, ఆభరణాలు, ధాన్యం, కొన్నిసార్లు పశువులు ) అమ్మకాలు, వస్తు మార్పిడులూ జరుగుతాయి. ఈ వస్తువులు సంతలో మాత్రమే దొరికేవి. కాబట్టి, ప్రజలు సంవత్సరం పొడుగునా తమకు అవసరమైన వస్తువుల జాబితాలను తయారుచేసి సిద్ధంగా ఉంచుకుంటారు. కుగ్రామం జనాభా పెరిగి, అది "గుమ్లా" (గౌ -మేళా నుండి వచ్చింది) అనే గ్రామంగా మారింది.
భారతదేశంలో బ్రిటిష్ పాలనలో గుమ్లా లోహర్‌దాగా జిల్లాలో భాగంగా ఉండేది. 1800 లో రాజ్‌పై తిరుగుబాటు జరిగింది. 1807 లో, బార్వేకు చెందిన ఒరావన్లు (గుమ్లాకు పశ్చిమంగా) శ్రీనగర్‌కు చెందిన తమ భూస్వామిని హత్య చేయడంతో గుమ్లా అంతటా తిరుగుబాటు వ్యాపించింది. 1843 లో, గుమ్లా బిషున్‌పూర్ ప్రావిన్స్‌లో భాగంగా మారింది. 1899 లో రద్దైన ఈ ప్రావిన్స్‌కే ఆ తరువాత రాంచీ అని పేరు పెట్టారు; 1902 లో గుమ్లా, రాంచీ జిల్లా లో ఒక ఉపవిభాగమైంది.
మధ్యయుగ కాలంలో చోటానాగ్‌పూర్ ప్రాంతాన్ని నాగ వంశపు రాజులు పాలించేవారు. ఆ సమయంలో బరాయిక్ దేవేనందన్ సింగ్ గుమ్లా ప్రాంతాన్ని పాలించాడు. 1931-32లో కోల్హ్ తిరుగుబాటు సమయంలో, వక్తర్ సే ప్రముఖ పాత్ర పోషించాడు. శ్రీ రామ్‌నగర్‌లో కాళీ ఆలయాన్ని నిర్మించిన గంగా మహారాజ్ 1942 లో క్విట్ ఇండియా ఉద్యమంలో చురుకుగా పాల్గొన్నాడు. భారత స్వాతంత్ర్య సమరంలో ఆయన చేసిన కృషికి గాను, అతను ప్రభుత్వం నుండి పింఛను అందుకున్నాడు.
భౌగోళికం
చోటా నాగపూర్ పీఠభూమి యొక్క దక్షిణ భాగంలో గుమ్లా ఉంది, ఇది దక్కన్ పీఠభూమికి తూర్పు అంచున ఉంటుంది. ఈ ప్రాంతం గుండా మూడు నదులు ప్రవహిస్తున్నాయి: దక్షిణ కోయెల్, ఉత్తర కోయెల్, శంఖ్.
శీతోష్ణస్థితి
గుమ్లా సమశీతోష్ణ, ఉంది. సరాసరి గరిష్ఠ ఉష్ణోగ్రత 40 °C తో, ఉప ఉష్ణమండల వేసవి కాలం, సగటున 3 °C ఉష్ణోగ్రతతో శీతాకాలం ఉంటాయి. సగటు వార్షిక వర్షపాతం దాదాపు 1,450 మి.మీ. ఉంటుంది.
జనాభా
2001 భారత జనగణన ప్రకారం, గుమ్లా జనాభా 51,264. ఇందులో పురుషులు 52 శాతం, మహిళలు 48 శాతం ఉన్నారు. గుమ్లా సగటు అక్షరాస్యత 75 శాతం. ఇది జాతీయ సగటు 59.5 శాతం కంటే ఎక్కువ: పురుషుల అక్షరాస్యత 80 శాతం, స్త్రీల అక్షరాస్యత 70 శాతం. జనాభాలో 15% మంది ఆరేళ్లలోపు వారు. ఈ ప్రాంతంలో మాట్లాడే ప్రధాన భాషలు నాగపురి (లేదా సాద్రి), హిందీ, కురుఖ్.
రోడ్లు
గుమ్లా జాతీయ రహదారి 43 ద్వారా రాంచి, సిమ్‌డేగా లకు చక్కటి రహదారి సౌకర్యం ఉంది. ఇది రాష్ట్ర రహదారుల ద్వారా లోహర్‌దాగా, లతేహార్, డాల్టన్‌గంజ్ లకు, రాష్ట్రంలోని ఇతర ప్రధాన పట్టణాలకూ చక్కటి సౌకర్యం ఉంది. ఇది జాతీయ రహదారి 78 ద్వారా ఛత్తీస్‌గఢ్ రాష్ట్రానికి రోడ్డు సౌకర్యం ఉంది.
రైల్వేలు
గుమ్లా జిల్లాలోని ఏకైక రైల్వే స్టేషను, పోక్లా రైల్వే స్టేషను. సమీపంలోని ఇతర స్టేషన్లు బానో, గోవింద్‌పూర్ రోడ్, టోరీ, లతేహర్, ఓర్గా, మెక్లస్కీగంజ్.
పండుగలు
alt=Barefoot women in pink saris dancing|thumb| సర్హుల్ నృత్యం కర్మా పండుగ గ్రామం నుండి గ్రామానికి తిరుగుతుంది. ఇది మూడు భాగాలుగా ఉంటుంది: రాజ కర్మ, బుద్ధీ కర్మ, పద్దా కర్మ. రాజ కర్మను మొత్తం సమాజమంతా జరుపుకుంటుంది; బుద్ధి కర్మను జూన్‌ నెలలో వరుణ దేవుణ్ణి ప్రార్థిస్తూ వృద్ధ మహిళలు జరుపుకుంటారు. పద్దా కర్మను గ్రామం మొత్తం జరుపుకుంటారు.
సర్హుల్ అనేది ఒరాన్ పండుగ. అది నృత్యానికి ప్రసిద్ధి. నృత్యకారులు వర్తులాకారంలోనిలబడతారు. ఆ వృత్తం లోపల సంగీతకారులు సంప్రదాయ వాయిద్యాలను వాయిస్తూంటారు. మగవారు ఎర్ర అంచున్న తెల్లని పంచె ధరిస్తారు. మహిళలు ఎర్రని అంచున్న తెల్లని చీర ధరిస్తారు.
భేజా నృత్యంలో, డజన్ల కొద్దీ యువకులు, యువతులూ చేతులు పట్టుకుని గొలుసు లాగా ఏర్పడుతారు. శ్రావ్యమైన సాంప్రదాయ సంగీతం, లయబద్ధమైన పాటలతో ఈ నృత్యంలో విభిన్న భంగిమలుంటాయి.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
న్యాయ దర్శనం
గౌతముని న్యాయ సూత్రాలు ఇలా ప్రారంభం అవుతాయి.
ఆత్మలు
వర్గం:షడ్దర్శనములు
భీమ్‌బేట్కా శిలా గుహలు
భీమ్‌బేట్కా శిలా గుహలు ప్రాచీన శిలా యుగం (పేలియోలిథిక్) నాటి పురావస్తు గుహలు. ఈ గుహలు భారతదేశంలో ఆదిమానవుడి ఉనికి తెలియజేస్తున్నాయి, ఈ రకముగా దక్షిణ ఆసియా రాతి యుగం ఆరంభాన్ని కూడా చాటుతున్నాయి. ఈ గుహలు భారతదేశం లోని మధ్యప్రదేశ్ రాష్ట్రం రైసేన్ జిల్లా అబ్దుల్లాగన్జ్ పట్టణానికి సమీపంలోని రతపాని వన్యప్రాణి అభయారణ్యంలో ఉన్నాయి.ఇందులో కొన్ని గుహలో 1,00,000 (1 లక్ష) సంవత్సరాలకు పూర్వం హోమో ఎరక్టస్ అనే ఆది మానవ జాతి నివసించారు. ఈ గుహలలోని కొన్ని రాతి గుహ చిత్రాలు 30,000 సంవత్సరాలకు పై బడినవి. ఈ గుహలు పూర్వం నాట్యం యొక్క ఉనికి కూడా కనబర్చాయి. 2003 లో ఈ గుహలను ప్రపంచ వారసత్వ ప్రదేశాలుగా ఆమోదించబడింది.
బీమ్ బేట్కా (भीमबेटका) అనే పేరు మహా భారతంలోని భీముడు వలన వచ్చింది. భీంబేట్కా అనే పదం భీమ్బౌట్కా (भीमबैठका) నుంచి వచ్చింది అంటే భీముడు కూర్చున్న ప్రదేశం.
కనుగోనుట
యునెస్కో భీమ్ బేట్కా రాతి గుహలను ప్రపంచ వారసత్వ ప్రదేశంగా ప్రకటించింది.1888 లో పురావస్తు శాఖ స్థానిక ఆదివాసీల కథనం ప్రకారం పూర్వం ఈ గుహలు బౌద్దా రామాలని నమోదు చేసింది. తరువాత ప్రముఖ భారతీయ పురావస్తు శాస్త్రవేతైన విష్ణు శ్రీధర్ వాకణ్కర్ రైలులో భుపాల్ కి వెళ్తుండ తాను స్పేన్, ఫ్రాన్స్ లో చూసిన గుహలను పోలిన వాటిని ఇక్కడ చూసాడు. తరువాత 1957లో వకాన్కర్ తమ బృందంతో కలసి ఈ గుహలు కనుగోన్నాడు.
మొత్తం 750 గుహలు కనుగోనగా అందులో 243 భీమ్ బేట్కా వర్గానికి, 178 లకర్ జువార్ వర్గానికి చెందినవిగా గుర్తించారు.
గుహలోని ఏకశిల పై ఉపయోగించిన రంగుల యొక్క ముడిసరుకుకు బార్కేదా వనరుగా వ్యవహరించింది.
కోతకుగురైన రాతి చిత్రాలు
ఒకానోక ఏకాంతమైన రాతి గుహలో ఒక రాతి చిత్రం చెతిలో త్రిశూలం కలగి నృత్యం చూస్తున్న భంగిమలో ఉంది దీనికి డాక్టర్ వకాన్కర్ గారు నటరాజు అని నామకరణం చేసారు. ఈ చిత్రాలు వాతావరణ అవపాతం కోతకు గురై కోంతమేరకు చెరిగిపోయినవి ఇందు కోసం వాటిని సంరక్షించడానికి భారత పురావస్తు శాఖ రసాయనాలు, మైనాన్ని ఉపయోగిస్తుంది.
మూలాలు
వర్గం:గుహలు వర్గం:భారతదేశం లోని ప్రపంచ వారసత్వ ప్రదేశాలు
గుడ్డట్టు వినాయక దేవాలయం
గుడ్డట్టు వినాయక దేవాలయం, కర్నాటక రాష్ట్రం, ఉడిపి జిల్లాలోని కుందాపుర పట్టణంలో ఉన్న ఉన్న వినాయక దేవాలయం. భారతదేశంలోని ఏకైక జలధివాస గణపతి దేవాలయమిది. మూడు అడుగుల వినాయకుడి విగ్రహం రాతి నుండి ఉద్భవించిందని నమ్ముతారు. దేవాలయంలో ప్రతిరోజూ ఆయిర కోడ సేవ, తైలభ్యంజన, పంచామృత, రుద్రాభిషేకాలు నిర్వహించబడుతాయి. ఈ దేవాలయం గుడ్డట్టు అడిగ కుటుంబ వంశానికి చెందినది.
దేవాలయ వివరాలు
ఆకర్షణీయమైన ముఖమంటపం, తీర్థమంటపాలతో వాస్తు ప్రకారం గ్రానైటిక్ తో ఈ దేవాలయం పునర్నిర్మించబడింది. ఇక్కడి వినాయకుడి గణపతి విగ్రహం సుమారు 3 అడుగులు ఎత్తు ఉంటుంది. విగ్రహం చుట్టూ నల్లరాతి శిల్పం ఉంది. వినాయుడి మెడ వరకు ఎప్పుడూ నీరు ఉంటుంది. ఎదురుగా ఉన్న రంధ్రం ద్వారా వినాయకుడిని ప్రజలకు దర్శించుకోవచ్చు.
పూజలు, ఉత్సవాలు
ఇక్కడ ‘అయర్ కోడ సేవ’, తైలాభ్యంజన, పంచరథ, రుద్రాభిషేకం మొదలైన కార్యక్రమాలు నిర్వహిస్తారు. సాధారణంగా 'రుద్రాభిషేక' సేవ శివాలయంలో నిర్వహిస్తారు కానీ ఇక్కడ వినాయకుడికి చేస్తారు. ఇక్కడి స్వామికి ఉడికించిన బియ్యం కుడుములు ప్రత్యేక నైవేద్యంగా సమర్పిస్తారు. ప్రతి సంవత్సరం డిసెంబరు నెలలో వార్షిక రథోత్సవం జరుగుతుంది. దానితోపాటు వినాయక చవితి, వినాయక జయంతి, సంకటహర చతుర్థి వంటి ముఖ్య పండుగలు కూడా నిర్వహించబడుతాయి.
బయటి లింకులు
వర్గం:గణేశుని దేవాలయాలు వర్గం:కర్ణాటక దర్శనీయస్థలాలు వర్గం:కర్ణాటక హిందూ దేవాలయాలు
కసిరెడ్డి నారాయణ రెడ్డి
కసిరెడ్డి నారాయణ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2016లో జరిగిన తెలంగాణ శాసనమండలి ఎన్నికల్లో మహబూబ్​నగర్​ జిల్లా స్థానిక సంస్థల నియోజకవర్గం నుండి ఎమ్మెల్సీగా ఎన్నికయ్యాడు.
జననం, విద్యాభాస్యం
కసిరెడ్డి నారాయణరెడ్డి 1964 జనవరి 18లో తెలంగాణ రాష్ట్రం, రంగారెడ్డి జిల్లా, తలకొండపల్లి మండలం, ఖానాపూర్‌ గ్రామం లో కసిరెడ్డి దుర్గారెడ్డి, కిష్టమ్మ దంపతులకు జన్మించాడు. ఆయన ఒకటి నుంచి ఐదో తరగతి వరకు ఖానాపూర్‌ గ్రామం ప్రభుత్వ పాఠశాలలో, ఆరు నుంచి ఎనిమిదో తరగతి వరకు చుక్కాపూర్‌ ప్రభుత్వ పాఠశాలలో, తొమ్మిదో తరగతి నుంచి పదో తరగతి వరకు జిల్లా పరిషత్‌ ఉన్నత పాఠశాలలో చదువుకున్నాడు. కసిరెడ్డి నారాయణరెడ్డి షాద్‌నగర్‌ లోని ప్రభుత్వ జూనియర్‌ కళాశాలలో ఇంటర్మీడియట్ పూర్తి చేశాడు, హైదరాబాద్‌లో బీటెక్‌ పూర్తి చేసి, రాజస్థాన్‌లోని సింగానియా యూనివర్సిటీ నుండి ఎంటెక్‌ పూర్తి చేశాడు.
వృత్తి జీవితం
కసిరెడ్డి నారాయణరెడ్డి హైదరాబాద్‌లో ఇంజనీరింగ్‌ చదువుతున్నప్పుడు ఖర్చుల కోసం టెన్త్, ఇంటర్‌ విద్యార్థులకు ట్యూషన్‌ చెప్పేవాడు. ఆ సమయంలోనే ఒక స్కూల్ పెట్టాలని ఆలోచన ఏర్పడడంతో, ఎంటెక్‌ పూర్తి చేశాక 1986–87లో హైదరాబాద్‌ దిల్‌సుఖ్‌నగర్‌ లో బ్రిలియంట్‌ గ్రామర్‌ హైస్కూల్‌ ఏర్పాటు చేశాడు. ప్రస్తుతం తెలంగాణ వ్యాప్తంగా 64 బ్రిలియంట్‌ గ్రామాల్‌ స్కూళ్లను ఏర్పాటు చేశాడు. ఆయనకు మూడు ఇంజనీరింగ్‌ కళాశాలలు ఉన్నాయి.
రాజకీయ జీవితం
కసిరెడ్డి నారాయణరెడ్డి 2014లో రాజకీయాల్లోకి వచ్చాడు. ఆయన 2014 అసెంబ్లీ ఎన్నికల్లో కల్వకుర్తి అసెంబ్లీ నియోజకవర్గం నుండి టికెట్ ఆశించాడు, టికెట్ రాకపోవడంతో ఆయన స్వతంత్ర అభ్యర్థిగా పోటీ చేసి మూడవ స్థానంలో నిలిచాడు. నారాయణరెడ్డి 2016లో తెలంగాణ రాష్ట్ర సమితి పార్టీలో చేరాడు. ఆయన 2016లో జరిగిన తెలంగాణ శాసనమండలి ఎన్నికల్లో మహబూబ్​నగర్​ జిల్లా స్థానిక సంస్థల నియోజకవర్గం నుండి టిఆర్ఎస్ అభ్యర్థిగా పోటీ చేసి ఎమ్మెల్సీగా గెలుపొందాడు. నారాయణరెడ్డి 2018లో తెలంగాణ అసెంబ్లీ ఎన్నికల్లో కల్వకుర్తి అసెంబ్లీ నియోజకవర్గం నుంచి టిఆర్ఎస్ టికెట్ ఆశించాడు, కానీ టికెట్ దక్కలేదు.
మూలాలు
వర్గం:తెలంగాణ శాసనమండలి సభ్యులు వర్గం:తెలంగాణ వ్యక్తులు వర్గం:మహబూబ్ నగర్ జిల్లా వ్యక్తులు వర్గం:రంగారెడ్డి జిల్లా రాజకీయ నాయకులు
వాటెల్ (సినిమా)
వాటెల్ (Vatel) 2000వ సంవత్సరంలో విడుదలైన ఫ్రెంచ్ చారిత్రాత్మక చిత్రం. రోలాండ్ జోఫే దర్శకత్వం వహించిన ఈ చిత్రంలో గెరార్డ్ డిపార్డ్యూ, ఉమా థుర్మాన్, టిమ్ రోత్, తిమోతి స్పాల్, జూలియన్ గ్లోవర్, జూలియన్ సాండ్స్ తదితరులు నటించారు. 17 వ శతాబ్దపు ఫ్రెంచ్ చెఫ్ ఫ్రాంకోయిస్ వాటెల్ జీవితం ఆధారంగా రూపొందించిన ఈ చిత్రం, ఉత్తమ ఆర్ట్ డైరెక్షన్ విభాగంలో అకాడమీ అవార్డుకు నామినేట్ చేయబడింది. ఈ చిత్రం 2000 కేన్స్ ఫిలిం ఫెస్టివల్ లో తొలిసారిగా ప్రదర్శితమైనది.
కథ
1671లో ఫ్రాంకో-డచ్ యుద్ధ కారణంగా ఆర్థిక సంక్షోభంలో ఉన్న లూయిస్ గ్రాండ్ కొండే రాజ్యంలోని చెటెవ్ డి చన్టిలీలో జరుగుతున్న మూడు రోజుల ఉత్సవాలకు కింగ్ లూయిస్ XIV అతిథిగా విచ్చేస్తాడు. కింగ్ లూయిస్ XIVను ఆకట్టుకోవడానికి తక్కువ వ్యయంలో కార్యక్రమాలను నిర్వహించే బాధ్యతను ఫ్రాంకోయిస్ వాటెల్ అనే వ్యక్తికి అప్పగిస్తారు. వాటెల్ నిరుపేద కుటుంబంలో జన్మించిన అత్యంత ప్రతిభ కలిగిన మనిషి. ఇతరుల ఎత్తుగడల కారణంగా తనకు కేటాయించిన పనులు సరిగా జరుగక వాటెల్ తరచూ అగౌరవపాలౌతూ, తన గౌరవాన్ని నిలబెట్టుకోవటానికి ప్రయత్నిస్తుంటాడు.
కింగ్ లూయిస్ XIV పర్యటన యొక్క చివరి రోజున, వాటెల్ తన అధికారుల చేతిలోని తోలుబొమ్మ కన్నా తానేమి ఎక్కువ కాదని తెలుసుకుంటాడు. ఇద్దరు రాజులకు జరిగిన కార్డుల ఆటలో కింగ్ లూయిస్ XIV గెలుపొందడంతో వాటెల్, కింగ్ సేవకుడిగా వెలుతాడు. అక్కడ వాటెల్ తన కత్తితో ఆత్మహత్య చేసుకుంటాడు. వాటెల్ మరణవార్త విన్న వాటెల్ ప్రియురాలు అన్నే మాంటౌసియర్ చాలా బాధపడుతుంది. వాటెల్ ఆత్మహత్య కేసును కోర్టు కొట్టివేయడంతో, ఆమె నిశ్శబ్దంగా కోర్టునుంచి వెళ్లిపోతుంది.
ఇతర లంకెలు
వర్గం:ఫ్రెంచ్-భాష చిత్రాలు వర్గం:ఫ్రెంచ్ భాష వర్గం:2000 సినిమాలు వర్గం:ఫ్రెంచి సినిమాలు
బ్రిగిడా సాగ
బ్రిగిడా సాగ భారతీయ టెలివిజన్, చలనచిత్ర నటి, ఆమె ప్రధానంగా తమిళ చలనచిత్రాలలో నటిస్తుంది. 2023లో వచ్చిన సిందూరం సినిమాతో తెలుగులో అరంగేట్రం చేసింది.
బాల్యం, విద్యాభ్యాసం
తమిళనాడులోని చెన్నైలో బ్రిగిడా సాగ జన్మించింది. పాఠశాల విద్య పూర్తిచేసిన ఆమె చెన్నైలోని లయోలా కళాశాలలో విజువల్ కమ్యూనికేషన్‌లో బీఎస్సీ డిగ్రీ పట్టాపుచ్చుకుంది.
కెరీర్
శ్యామ్ తుమ్మలపల్లి దర్శకత్వంలో తెరకెక్కిన సింధూరం సినిమాతో ఆమె తెలుగు చిత్ర పరిశ్రమలోకి అడుగుపెట్టింది.
మూలాలు
వర్గం:భారతీయ సినిమా నటులు వర్గం:తమిళ సినిమా నటులు వర్గం:తెలుగు సినిమా నటులు
1991 పంజాబ్ హత్యలు
thumb|లూధియానా
ఇదే సంవత్సరం దీన్నే పోలిన సంఘటనలో 1991 డిసెంబరులో లూధియానా నుంచి ఫిరోజ్ పూర్ కు వెళ్తూన్న రైలుపై దాడిచేసి దుండగులు 49మంది (చాలావరకూ హిందువులు) ప్రయాణికులను హత్యచేశారు.
మూలాలు
వర్గం:భారతదేశంలో నరమేధాలు వర్గం:1991 సంఘటనలు
వెల్జర్ల-3
వెల్జెర్ల – 3 తెలంగాణ రాష్ట్రం, రంగారెడ్డి జిల్లా, ఫరూఖ్ నగర్ మండలంలోని గ్రామం.
ఇది మండల కేంద్రమైన ఫరూఖ్ నగర్ నుండి 10 కి. మీ. దూరం లోను, సమీప పట్టణమైన మహబూబ్ నగర్ నుండి 60 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 111 ఇళ్లతో, 442 జనాభాతో 238 హెక్టార్లలో విస్తరించి ఉంది. గ్రామంలో మగవారి సంఖ్య 242, ఆడవారి సంఖ్య 200. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 398. గ్రామం యొక్క జనగణన లొకేషన్ కోడ్ 575184.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, మాధ్యమిక పాఠశాల‌లు ఫరూఖ్ నగర్లోను, ప్రాథమికోన్నత పాఠశాల కొంగగూడలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల ఫరూఖ్ నగర్లో ఉన్నాయి. సమీప వైద్య కళాశాల హైదరాబాద్లోను, మేనేజిమెంటు కళాశాల, పాలీటెక్నిక్‌లు మహబూబ్ నగర్లోనూ ఉన్నాయి. సమీప వృత్తి విద్యా శిక్షణ పాఠశాల ఫరూఖ్ నగర్లోను, అనియత విద్యా కేంద్రం హైదరాబాద్లోను, దివ్యాంగుల ప్రత్యేక పాఠశాల మహబూబ్ నగర్ లోనూ ఉన్నాయి.
ప్రభుత్వ వైద్య సౌకర్యం
వెల్జెర్ల – 3లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉంది.
ప్రైవేటు వైద్య సౌకర్యం
గ్రామంలో5 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, డిగ్రీ లేని డాక్టర్లు నలుగురు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి.
మార్కెటింగు, బ్యాంకింగు
గ్రామంలో సహకార బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. అసెంబ్లీ పోలింగ్ స్టేషన్ గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
వెల్జెర్ల – 3లో భూ వినియోగం కింది విధంగా ఉంది:
నీటిపారుదల సౌకర్యాలు
వెల్జెర్ల – 3లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వెల్జెర్ల – 3లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, ప్రత్తి.
కోరాపుట్
కోరాపుట్ ఒడిషా రాష్ట్రంలోని కోరాపుట్ జిల్లాలో ఉన్న పట్టణం. ఇది కోరాపుట్ జిల్లాకు కేంద్రం. పట్టణ పరిపాలనను పురపాలక సంఘం నిర్వహిస్తుంది.
చరిత్ర
కోరాపుట్ జిల్లా దాని ప్రధాన కార్యాలయం ప్రస్తుత కోరాపుట్ పట్టణం నుండి వచ్చింది. పురాతన కాలంలో నలలు ఈ ప్రాంతాన్ని పాలించినప్పుడు, ఆధునిక ఉమర్‌కోట్ సమీపంలోని పుష్కరి, వారి రాజధాని నగరంగా ఉండేది. సిలవంశీ రాజుల క్రింద ఒక చిన్న రాజ్యంగా అభివృద్ధి చెందిన నందపూర్‌ను, 13వ శతాబ్దంలో కాశ్మీర్ నుండి ఈ ప్రాంతానికి వచ్చిన సూర్యవంశీ రాజులు విస్తరించారు. ఆ తరువాత, మహారాజా వీర్ విక్రమ్ దేవ్ తన రాజధానిని జైపూర్‌కు మార్చాడు. 17వ శతాబ్దం మధ్యలో ఈ పట్టణం బ్రిటిష్ పరిపాలనలో అభివృద్ధి చెందింది. మెరుగైన ఆరోగ్య అవకాశాల కోసం 1870లో కోరాపుట్‌ను బ్రిటిష్ వారు ఎంచుకున్నారు. కోరాపుట్ పేరు యొక్క మూలం అస్పష్టంగా ఉంది. అనేక సిద్ధాంతాలు ఉన్నాయి.
ఆర్.సి.ఎస్. బెల్ ప్రకారం, పట్టణం పేరు 'కోరా-పుట్టి' అంటే ముషిడి గ్రామం అని అర్థం. ఒకప్పుడు ఇక్కడికి సమీపంలో ఉండే ముషిడీ చెట్టు నుండి ఆ పేరు వచ్చింది. కానీ నేడు కోరాపుట్ పట్టణానికి సమీపంలో ఒక్క ముషిడీ చెట్టు కూడా లేదు. అంచేత ఈ నిర్వచనం ప్రశ్నార్థకంగా ఉంది.
రెండవ సిద్ధాంతం ప్రకారం, కోరాపుట్ అనేది 'కరకా పెంతో' నుండి వచ్చిన రూపం. కరక అంటే 'వడగళ్ళు' అని అర్థం. నందపూర్ రాజుల కాలంలో 'ఖోరా నైకో' అనే అతను ఈ గ్రామానికి పునాది వేసినట్లు కూడా భావిస్తున్నారు. అతను బహుశా రాణ్‌పూర్‌కు చెందినవాడు. నందాపూర్ రాజుల క్రింద పనిచేశాడు. అతని విశ్వాసపాత్రమైన సేవకు గాను ఈ గ్రామాన్ని స్థాపించడానికి అతను అనుమతి పొందాడు. ఇది అతని పేరు మీద ఖోరా పుటు అయి, ఆ తరువాత క్రమేణా 'కోరాపుట్' అయింది.
కోరాపుట్ ఒక పర్యాటక ప్రదేశం. పట్టణం చుట్టూ పర్వతాలు, దట్టమైన అడవులు, జలపాతాలు ఉన్నాయి. ఈ పట్టణంలో అనేక పురాతన దేవాలయాలు కూడా ఉన్నాయి.
భౌగోళికం
thumb|కోరాపుట్‌లోని కెచల సరస్సు|ఎడమ కోరాపుట్ 18.82°N, 82.72°W వద్ద సముద్రమట్టం నుండి 870 మీ. ఎత్తున ఉంది.
ఒడిషాలోని కొన్ని ప్రధాన నదులు మాచ్‌కండ్, వంశధార, కోలాబ్ వంటివి కోరాపుట్ జిల్లా గుండా ప్రవహిస్తున్నాయి. ఈ జిల్లాలో డుడుమా, బాగ్రా, ఖండహతి వంటి జలపాతాలు కూడా ఉన్నాయి. కోరాపుట్ జిల్లా జైపూర్, డుడుమ, బాగ్రా, సునబేడ మిగ్ ఫ్యాక్టరీ వంటి ముఖ్యమైన ప్రదేశాలకు ప్రసిద్ధి చెందింది.
హిల్ స్టేషన్లు
దక్షిణ ఒడిశాలోని గిరిజన బెల్ట్ నడిబొడ్డున ఉన్నందున, ఇది భారతదేశంలోని ఇతర హిల్ స్టేషన్ల వలె ప్రసిద్ధి చెందనప్పటికీ ఇక్కడ అనేక హిల్ స్టేషన్లున్నాయి. మాచ్‌కుండ్, ఒనుకడిల్లి, జోలాపుట్, చింద్రీ, హతిపత్తర్, (దేవమాలి) పోతంగి మొదలైనవి ఇక్కడి దర్శనీయ ప్రదేశాలు.
రవాణా
కోరాపుట్ రాష్ట్రంలోని ఇతర ప్రాంతాలతో పాటు పొరుగు రాష్ట్రాలలోని ప్రధాన నగరాలతో రైలు, రోడ్డు సౌకర్యాలున్నాయి. జాతీయ రహదారి నంబర్ 26(43), పట్టణం గుండా వెళుతుంది. ఇది పట్టణాన్ని రాయ్‌పూర్, విశాఖపట్నంతో కలుపుతుంది. విశాఖపట్నం. విజయనగరం నుండి కోరాపుట్ కు బస్సులు పుష్కలంగా ఉన్నాయి. జైపూర్, జగదల్‌పూర్, ఉమర్‌కోట్ మొదలైన ప్రాంతాలకు వెళ్లే బస్సులు కూడా కోరాపుట్ మీదుగా వెళ్తాయి.
కోరాపుట్ రైల్వే స్టేషను నుండి కోరాపుట్‌ను రాయగడ, విశాఖపట్నం, బెర్హంపూర్, జగదల్పూర్, హౌరా, భువనేశ్వర్, రూర్కెలా, రాయ్పూర్ లకు రైలు సౌకర్యం ఉంది.
ప్రతిపాదిత బిజు ఎక్స్‌ప్రెస్ వే ఈ నగరాన్ని రూర్కెలాతో కలుపుతుంది.
పరిపాలన
కోరాపుట్ జిల్లాను కోరాపుట్, జైపూర్ అనే 2 సబ్ డివిజన్లు గాను, 14 బ్లాకులు గానూ విభజించారు.
కోరాపుట్ సబ్-డివిజను లోని బ్లాక్‌లు. కోరాపుట్ 2. సెమిలిగూడ 3. నందాపూర్ 4. పొట్టంగి 5. దస్మంత్‌పూర్ 6. లామ్టాపుట్ 7. లక్ష్మీపూర్ 8. నారాయణపట్నం 9. బందుగావ్
జైపూర్ సబ్-డివిజను లోని బ్లాక్‌లు. బరిగుమ 2. జైపూర్ 3. కోటపడా 4. బోయిపరిగూడ 5. కుందుర
విద్య
కొరాపుట్‌లో SLN వైద్య కళాశాల, ఆసుపత్రి ఉన్నాయి.
2009లో, కోరాపుట్‌లో సెంట్రల్ యూనివర్శిటీ ఆఫ్ ఒరిస్సా ను ఏర్పాటు చేసారు. ఇది ఇంగ్లీష్, ఒరియా, మాస్ కమ్యూనికేషన్, జర్నలిజం, ఆంత్రోపాలజీ, సోషియాలజీపై కోర్సులను అందిస్తూ 2009 ఆగస్టు నుండి పని చేయడం ప్రారంభించింది. ప్రొఫెసర్ సురభి బెనర్జీ యూనివర్సిటీకి మొదటి వైస్ ఛాన్సలర్‌గా నియమితులయ్యారు.
2017 సెప్టెంబరు 4 న, ఒక ప్రభుత్వ వైద్య కళాశాలను కొత్తగా కోరాపుట్‌లో స్థాపించారు. ఆ ప్రాంతానికి చెందిన గొప్ప స్వాతంత్ర్య సమరయోధుడు సహీద్ లక్ష్మణ్ నాయక్ పేరు ఈ సంస్థకు పెట్టారు.
మూలాలు
వర్గం:Articles with short description వర్గం:Short description is different from Wikidata వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
సుందరకాండ (ధారావాహిక)
సుందరకాండ, 2009-2011 మధ్యకాలంలో జెమినీ టీవీ లో ప్రసారమైన తెలుగు సీరియల్. రాజా దర్శకత్వం వహించిన ఈ సీరియల్ తమిళం లోకి అనువాదమై ప్రసారం చేయబడింది. అమెరికాలో 30 రోజులు షూటింగ్ జరుపుకున్న మొదటి దక్షిణ భారత టీవీ సీరియల్ ఇది. ఇందులో సిమ్రాన్, సుజిత, సాయి కిరణ్, ఇంద్రజ తదితరులు నటించారు.
ఆవృతబీజాలు
ఆవృతబీజాలు (ఆంగ్ల భాష Angiosperms) అండాశయాలను, ఫలాలను కలిగి ఉండే బీజయుత మొక్కలు. విత్తనాలను ఆవరించి ఫలకవచం ఉంటుంది. ఇవి ఫలాలను కలిగి ఉండే పుష్పించే మొక్కలు.
సుందరకాండ (ధారావాహిక)
బయటి లింకులు
వర్గం:తెలుగు ధారావాహికలు
జంగారెడ్డిగూడెం రెవెన్యూ డివిజను
జంగారెడ్డిగూడెం రెవెన్యూ డివిజను,  ఏలూరు జిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 9 మండలాలు ఉన్నాయి. జంగారెడ్డిగూడెం నగరంలో ఈ విభాగం ప్రధాన కార్యాలయం ఉంది.
వెలుపలి లంకెలు
వర్గం:ఏలూరు జిల్లా రెవెన్యూ డివిజన్లు
రాధేయ
రాధేయ ప్రముఖ కవి. విమర్శకుడు. తెలుగు కవిత్వంలో ప్రతిష్ఠాత్మకమైన ఉమ్మడిశెట్టి సాహితీ అవార్డు ప్రదాత.
బాల్యం
రాధేయ 1955, మే 1వతేదీ వైఎస్ఆర్ జిల్లా ముద్దనూరు మండలంలోని యామవరం గ్రామంలో జన్మించాడు. తండ్రి ఉమ్మడిశెట్టి గంగిశెట్టి తల్లి నాగమ్మ ఇద్దరూ చేనేత కార్మికులు. తల్లిదండ్రులు పెట్టిన పేరు సుబ్బన్న. రాధేయ అనే కలం పేరుతో ప్రసిద్ధుడయ్యాడు. బాల్యం నుంచీ ప్రకృతి అన్నా పల్లెపాటలన్నా ఎంతో ఆసక్తిగా ఉండేది.
విద్యాభ్యాసం, ఉద్యోగం
ప్రాథమిక విద్య యామవరంలోనూ, ఉన్నత పాఠశాల,కాలేజీ చదువులు ముద్దనూరులోనూ చదివాడు. 1975లో నెల్లూరులో బి.యిడి.ట్రైనింగ్ చేశాడు. హిందీభాషలో సాహిత్యరత్న పరీక్షలో ఉత్తీర్ణుడయ్యాడు. 1982లో ఒక సామాన్య ఉపాధ్యాయునిగా ఉద్యోగం ప్రారంభించాడు. ఉద్యోగంలో వుంటూనే ఉన్నత చదువులు చదవాలనే బలమైన ఆకాంక్షతో ప్రయివేటుగా తెలుగులో ఎం.ఏ.చేశాడు. శ్రీ వేంకటేశ్వర విశ్వవిద్యాలయం తిరుపతి నుండి ఆధునికాంధ్ర కవిత్వానికి సీమకవుల దోహదం అనే అంశం మీద పరిశోధన చేసి 2008లో పిహెచ్‌డి చేయడం జరిగింది. ఉపాధ్యాయునిగా, అంచెలంచెలుగా జూనియర్‌ లెక్చరర్‌గా, ఆ తరువాత డిగ్రీ కళాశాల అధ్యాపకునిగా పనిచేసి 31 సంవత్సరములు ఉద్యోగ జీవితం పూర్తీ చేసుకొని ఏప్రిల్‌ 30 2013 తేదీన పదవీ విరమణ చేశాడు. 10వ తరగతి నుండే చిన్న చిన్న కవితలు వ్రాయసాగాడు.
సాహిత్యరంగం
చిన్నప్పుడే శ్రీశ్రీ, దేవులపల్లి, కొడవటిగంటి, రావిశాస్త్రి, విశ్వనాథ రచనల్ని చదివేశాడు. శ్రీశ్రీ రాధేయ మీద గొప్ప ప్రభావం చూపాడు. తొలి కవిత 1972 సంవత్సరంలో ‘‘సాహితీ మిత్రదీప్తి’’ జగిత్యాల నుండి వెలువడిన ఒక చిన్న పత్రికలో ‘‘ఇదా నవభారతం’’ అనే శీర్షికన ప్రచురింపబడింది. 1978లో తొలి కవితాసంపుటి 'మరోప్రపంచం కోసం' వెలువడింది. వీరిలోని కవితాశక్తిని గమనించిన సాహితీవేత్త జానమద్ది హనుమచ్ఛాస్త్రి కడపకు పిలిపించి ఆకాశవాణిలో అవకాశం ఇచ్చాడు. కడప జిల్లా రచయితల సంఘంలో సభ్యత్వం కల్పించాడు. రాధేయకు అక్కడ మహామహులైన కవులతో పరిచయాలు ఏర్పడ్డాయి. గజ్జెల మల్లారెడ్డి, రా.రా. మొదలైనవారు రాధేయను ప్రోత్సహించారు. వివిధ పత్రికలలో కవితలు, వ్యాసాలు, సమీక్షలు అచ్చయ్యాయి. చాలా పురస్కారాలు, అవార్డులు రాధేయను వరించాయి. ఈయన రచనలపై శ్రీవేంకటేశ్వర విశ్వవిద్యాలయం, శ్రీకృష్ణదేవరాయ విశ్వవిద్యాలయంలలో రెండు ఎం.ఫిల్. పరిశోధనలు, ఒక పి.హెచ్.డి పరిశోధన జరిగాయి. ఇంటి పేరు మీద 'ఉమ్మడిశెట్టి సాహితీ అవార్డు'ను 1988లో ప్రకటించాడు. ప్రతి యేటా ఈ అవార్డు పేరు మీద ఒక కవిని సత్కరిస్తూ వస్తున్నాడు. 2003లో రాజ్‌కోట్(గుజరాత్)లో జరిగిన సర్వభాషా కవిసమ్మేళనంలో పాల్గొని జాతీయకవిగా ఎదిగాడు. రెండవ ప్రపంచ తెలుగురచయితల మహాసభలు, నాలుగవ ప్రపంచ తెలుగు మహాసభలు మొదలైన వేదికలపై తన గళాన్ని వినిపించాడు. పాతికకు పైగా కథలు కూడా రాశాడు. ఈయన రచనలు కొన్ని కన్నడ, హిందీ, ఆంగ్లభాషల్లో తర్జుమా అయ్యాయి.
ఉమ్మడిశెట్టి సాహితీ అవార్డు
ఆధునిక తెలుగు కవిత్వానికి అత్యంత ప్రతిష్టాత్మకమైన ఈ అవార్డును రాధేయ తన ఇంటిపేరు మీద 1988లో స్థాపించాడు. కవిత్వంపట్ల మమకారంతో, కవులపట్ల గౌరవంతో ఉత్తమ కవిత్వాన్ని ప్రోత్సహించాలని, నిబద్ధతగల కవులను సత్కరించాలనే ఆశయంతో ఈ అవార్డును ప్రారంభించాడు. ప్రతి యేటా క్రమంతప్పకుండా ప్రణాళికా బద్ధంగా నిర్వహిస్తున్న ఈ అవార్డుకు ఎనలేని కీర్తిప్రతిష్టలు ఉన్నాయి. ప్రతి సంవత్సరం ముగ్గురు న్యాయనిర్ణేతలచే ఎంపిక చేయబడిన కవితాసంపుటికి ఈ అవార్డును ప్రకటిస్తారు. ఇప్పటివరకు 26 మంది కవులు ఈ అవార్డును పొంది ఇవాళ కవితారంగంలో అత్యున్నత శ్రేణిలో ఉన్నారు.
ఉమ్మడిశెట్టి సాహితీ అవార్డుగ్రహీతలు - ఎంపికైన కవితాసంపుటుల జాబితా
మగ్గంబతుకు(దీర్ఘకావ్యం)
తెలుగు చేనేత శ్రామికుల జీవన పోరాటాన్ని అత్యంత వాస్తవికంగా, విమర్శనాత్మకంగా రాధేయ అల్లిన దీర్ఘకావ్యం 'మగ్గంబతుకు'. ఈ కావ్యంలో భారతీయ జీవితంలో చేనేతకున్న ప్రాముఖ్యాన్ని, భారతదేశ చరిత్రలో చేనేత నిర్వహించిన పాత్రను, దాని ప్రస్తుత సంక్షోభాన్ని, దానికి కారణాలను, చేనేత వృత్తిలోని శ్రమను, దానిలోని కళావిలువల్ని అనేక విధాలుగా రాధేయ ఆవిష్కరించాడు. ఈ కావ్యాన్ని పి.రమేష్ నారాయణ Weavers & Looms పేరుతో ఇంగ్లీషులో అనువదించాడు.
ఈ కావ్యంలోని కొన్ని భాగాలు:
'''"ఈ మగ్గాల శాలలన్నీ మార్చురీ గదులుగా
రూపాంతరం చెందుతున్న
దీనాతిదీన దుఃఖం
ఈ విధ్వంస విషాదానికి
పల్లవి ప్రపంచీకరణానిది
పాపం పాలనా యంత్రాంగానిది"
'''"మా బాధల గాధలన్నీ
అనుభూతుల వాక్చిత్రాలకు అందవు
శిల్పచమత్కారాలకు లొంగవు"
'''"తాతల తండ్రుల వారసత్వ వృత్తి
కాళ్ళొచ్చిన పిల్లాడు మొదలుకొని
పళ్ళూడిన ముసలయ్యదాకా
ఈ బతుకు కష్టంలో
అందరూ సమిష్టి కూలీలే
ఇంటిల్లిపాదీ శ్రమఫలితం"
"కదురు కవ్వం ఆడితే
కరువే లేదంటారు.
రైతన్న నేతన్న
ఈ దేశానికి కవల పిల్లలంటారు
రైతన్న కాయకష్టంతో
నేతన్న శరీర కష్టంతో
చెమటతో ఒళ్ళంతా తడిసినా
ఏనాడు కడుపు నిండింది లేదు
తృప్తిగా చేయి కడిగింది లేదు
పత్తిని పండించేవాడు పాడెమీద ఊరేగుతున్నాడు
పత్తిని వస్త్రంగా నేసినవాడూ మగ్గం గిలకకు
ఉరేసుకుంటున్నాడు"
'''"వలువల విలువలతో
దేశదేశాల మానాభిమానాలు కప్పుతున్నా
కడుపు నిండా ఆకలి
కళ్ళనిండా చీకటే కదా!"
"సరళీకృతం చేసినా
ఆర్థిక విధానమా నీకు జోహార్లు!
అయినా
మా శవాలపై పేటెంట్ హక్కులు నీవే కదా!"
మూలాలు
వర్గం:1955 జననాలు వర్గం:తెలుగు కవులు వర్గం:రాయలసీమ రచయితలు వర్గం:వైఎస్ఆర్ జిల్లా రచయితలు
మొరాదాబాద్ లోక్‌సభ నియోజకవర్గం
మొరాదాబాద్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
ఉప్పులేటి కల్పన
ఉప్పులేటి కల్పన ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2014లో జరిగిన అసెంబ్లీ ఎన్నికల్లో పామర్రు నియోజకవర్గం నుండి ఎమ్మెల్యేగా గెలిచింది.
జననం, విద్యాభాస్యం
ఉప్పులేటి కల్పన 1965లో ఆంధ్రప్రదేశ్ రాష్ట్రం, కృష్ణా జిల్లాలో జన్మించింది. ఆమె విశాఖపట్నంలోని ఏయూ ఇంజనీరింగ్ కాలేజీ నుండి బి.ఈ పూర్తి చేశాడు.
రాజకీయ జీవితం
ఉప్పులేటి కల్పన తెలుగుదేశం పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో నిడుమోలు నియోజకవర్గం నుండి టీడీపీ తరపున పోటీ చేసి ఓడిపోయి, 2009లో పామర్రు నియోజకవర్గం నుండి టీడీపీ తరపున పోటీ చేసి ఓడిపోయింది. ఉప్పులేటి కల్పన 13 సెప్టెంబర్ 2012న తెలుగుదేశం పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి పార్టీ రాష్ట్ర అధికార ప్రతినిధిగా నియమితురాలై 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి వర్ల రామయ్యపై గెలిచి తొలిసారి ఎమ్మెల్యేగా అసెంబ్లీకి ఎన్నికై, వైఎస్సార్‌సీపీ డెప్యూటీ ఫ్లోర్‌లీడర్‌గా నియమితురాలైంది. ఆమె 10 సెప్టెంబర్ 2014న వైఎస్సార్ కాంగ్రెస్ పార్టీ కేంద్రపాలకమండలి సభ్యురాలి (సీజీసీ)గా నియమితురాలైంది.
మూలాలు
వర్గం:తెలుగుదేశం పార్టీ రాజకీయ నాయకులు వర్గం:కృష్ణా జిల్లా రాజకీయ నాయకులు వర్గం:కృష్ణా జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2014)
అమ్మాయి కాపురం (ధారావాహిక)
అమ్మాయి కాపురం జెమినీ టీవీలో ప్రసారమైన ధారావాహిక. రాడన్ మీడియా వర్స్ పతాకంలో రాజా దర్శకత్వం వహించిన ఈ ధారావాహికలో రాధిక శరత్‌కుమార్, మంజుల, ప్రవల్లిక తదితరులు నటించారు. సోమవారం నుండి శుక్రవారం వరకు ప్రతిరోజు రాత్రి 8 గంటలకు ప్రసారమయిన ఈ ధారావాహిక దాదాపు 900 ఎపిసోడ్స్ పూర్తిచేసుకుంది.
ఇతర వివరాలు
జెమిని టీవిలో ఈ ధారావాహిక ముగిసిన తరువాత 2013, డిసెంబరు 9వ తేది నుండి వనితా టీవీలో సోమవారం నుండి శుక్రవారం వరకు రాత్రి 10:00 గంటలకు ప్రసారం చేయబడింది.
మూలాలు
వర్గం:తెలుగు ధారావాహికలు
ఆదిత్య ఠాక్రే
ఆదిత్య ఉద్ధవ్ థాకరే (జననం 13 జూన్ 1990) మహారాష్ట్రకు చెందిన రాజకీయ నాయకుడు. ఆయన ప్రస్తుతం మహారాష్ట్ర ప్రభుత్వంలో ఉద్ధవ్ ఠాక్రే మంత్రివర్గంలో పర్యావరణ, పర్యాటక శాఖ మంత్రిగా భాద్యతలు నిర్వహించాడు. ఆదిత్య ఠాక్రే ఉద్ధవ్ థాకరే కుమారుడు, శివసేన నాయకుడు బాలాసాహెబ్ థాకరే మనవడు.
జననం, విద్యాభాస్యం
ఆదిత్య మహారాష్ట్రలోని ముంబైలో ఉద్ధవ్ ఠాక్రే, రష్మీ థాకరే దంపతులకు 1990 జూన్ 13న    జన్మించాడు. ఆయన దక్షిణ ముంబైలోని మహిమ్‌లోని బాంబే స్కాటిష్ స్కూల్ లో పాఠశాల విద్యను పూర్తి చేసి దక్షిణ ముంబైలోని ఫోర్ట్‌లోని సెయింట్ జేవియర్స్ కాలేజీలో బిఎ హిస్టరీ డిగ్రీని పూర్తి చేశాడు. ఆదిత్య దక్షిణ ముంబైలోని చర్చ్‌గేట్‌లోని కిషిన్‌చంద్ చెల్లారం లా కాలేజీ నుండి ఎల్‌ఎల్‌బీ డిగ్రీ పట్టా అందుకున్నాడు.
మూలాలు
వర్గం:మహారాష్ట్ర రాజకీయ నాయకులు
ఏదో ఏదో అన్నది..ఈ మసక వెలుతురు
thumb ఏదో ఏదో అన్నది..ఈ మసక వెలుతురు పాట ముత్యాల ముగ్గు (1975) అను తెలుగు సినిమా లోనిది. ఈ పాటకు ఆరుద్ర గారు సాహిత్యాన్ని అందించగా, కె.వి.మహదేవన్ గారు స్వరపరచగా, వి.రామకృష్ణ గారు ఆలపించగా, శ్రీధర్, సంగీతలు అభినయించారు.
పాట
పల్లవి:
ఏదో ఏదో అన్నది ...ఈ మసక వెలుతురు...
గూటి పడవలో విన్నది.... కొత్త పెళ్ళికూతురు..
చరణం1:
ఒదిగి ఒదిగి కూర్చుంది బిడియ పడే వయ్యారం....
ముడుచుకునే కొలది మరీ మిడిసిపడే సింగారం
సోయగాల విందులకై వేయి కనులు కావాలి
గూటి పడవలో విన్నది.... కొత్త పెళ్ళికూతురు.
చరణం2:
నింగిలోని వేలుపులు ఎంత కనికరించారో...
నిన్ను నాకు కానుకగా పిలిచి కలిమినొసగేరు...
పులకరించు మమతలతో పూల పాన్పు వేశారు!
ఉ ఉ ఉ ఊ... ఉ ఉ ఉ ఊ ఊ.. ..ఏదో ఏదో అన్నది ...ఈ మసక వెలుతురు...
గూటి పడవలో విన్నది.... కొత్త పెళ్ళికూతురు....
వర్గం:తెలుగు సినిమా పాటలు వర్గం:ఆరుద్ర రచించిన పాటలు
జంగల్‌నామా
250px|right|thumb|పుస్తక ఆంగ్ల అనువాదం జంగల్‌నామా ప్రముఖ పంజాబీ రచయిత సత్నాం రాసిన పుస్తకం. ఆయన దండకారణ్యంలో పర్యటించి, అక్కడ మావోయిస్టులు నడుపుతున్న జనతన సర్కార్ గురించి రాసిన అనుభవాలను ఈ పుస్తకంలో రాసారు. సత్నాం దండకారణ్యాన్ని జంగల్‌నామాగా మొదట 2002లో పంజాబీ పాఠకులకు, ఇంగ్లీషులో 2010లో ఇంగ్లీషులో పరిచయం చేశారు. 2012లో ఈ పుస్తకం తెలుగులోకి వచ్చింది. తెలుగులో కొణతాల దిలీప్ అనువాదం చేసారు.
పుస్తక విశేషాలు
బయటి నుంచి దండకారణ్యానికి వెళ్లి మావోయిస్టు గెరిల్లా జోన్‌లోని నూతన ప్రపంచ నిర్మాణ ప్రయత్నాలను అక్షరబద్ధం చేసిన తొలి రచయిత సత్నాం. అలాంటి పని అవసరమని రచయితగా, విప్లవాభిమానిగా గుర్తించడంలోనే ఆయన విశిష్టత ఉన్నది. దండకారణ్యం పట్ల తీవ్రమైన అనురక్తి ఉన్నందువల్లే ఈపని ఆయన చేయగలిగారు. విప్లవ యుద్ధం జరుగుతున్న ప్రాంతానికి వెళ్లి, ఆ యుద్ధపు అంతస్సారంలో మానవ వికాసక్రమం ఎలా ఉన్నదో ఆయన మనకు చెప్పదల్చుకున్నారు.
ఈ పుస్తకం క్రింద "మావోయిస్టు గెరిల్లా జోన్‌లో అనుభవాలు" అనే ఉపశీర్షిక ఉంటుంది. జంగల్‌నామా ఒక వాస్తవికతా కల్పనా రూపంగా, కాల్పనిక వాస్తవికతగా కనిపించడం వెనుక అలాంటి మానవ సంబంధమైన అనుభవాలు ఉన్నాయి. రక్తసిక్తమైన, కఠినమైన, సునిశితమైన యుద్ధ ఆచరణలోని సృజనాత్మకతను పట్టుకోగల విప్లవ దార్శనికత ఆయనకు ఉన్నదని ఆ రచన చదివితే అనిపిస్తుంది. ఈ పుస్తకం 2002 నాటి దండకారణ్య ఉద్యమ దశను గొప్పగా చిత్రించింది.
ఈ పుస్తకంలో యుద్ధంలో, ఉత్పత్తిలో, కళా సాంస్కృతిక రంగాల్లోని ఈ వికాస క్రమాన్ని సత్నాం చాలా సూక్ష్మస్థాయిలో పట్టుకోగలిగారని ఇప్పుడు మళ్లీ జంగల్‌నామా చదివితే అనిపిస్తుంది. సృజనాత్మక సాహిత్యానికి ఉండాల్సిన అతి ముఖ్యమైన లక్షణాలు ఇందులో ఉన్నాయి. దండకారణ్యంలోని ఈ మార్పు క్రమాలను చూడ్డానికి, మనకు వివరించడానికే ఆయన లోపలికి వెళ్లి ఉంటారు. ప్రాథమిక దశలోని దండకారణ్య ప్రజాధికారం రూపొందిన క్రమాన్ని అధ్యయనం చేయడానికి ఒక పరిశోధనా రచనగా కూడా జంగల్‌నామా నిలబడుతుంది.
ఇతర లింకులు
వర్గం:పంజాబీ పుస్తకాలు వర్గం:2002 పుస్తకాలు
జంకె వెంకట రెడ్డి
జంకె వెంకటరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  మార్కాపురం నియోజకవర్గం నుండి  రెండుసార్లు ఎమ్మెల్యేగా గెలిచాడు.
రాజకీయ జీవితం
జంకె వెంకట రెడ్డి తెలుగుదేశం పార్టీ ద్వారా రాజకీయాల్లోకి వచ్చి 1989లో జరిగిన అసెంబ్లీ ఎన్నికల్లో మార్కాపురం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కుందూరు పెద్ద కొండారెడ్డి చేతిలో 2531 ఓట్లతో ఓడిపోయి 1994లో టీడీపీ టికెట్ దక్కకపోవడంతో స్వతంత్ర అభ్యర్థిగా పోటీ చేసి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (2014)
జి. అశోక్
'''జి. అశోక్''' ఒక సినీ దర్శకుడు, రచయిత, నాట్యకళాకారుడు. మాతృభాష తెలుగుతో పాటు ఇతర దేశీయ భాషలైన తమిళం, కన్నడం, మలయాళం బాగా మాట్లాడగలడు. హిందీ, అరబ్బీ, జర్మన్, రష్యన్ భాషలు కూడా నేర్చుకున్నాడు.
బాల్యం, విద్యాభ్యాసం
అశోక్ వాళ్ళ అమ్మ ఊరైన తెనాలిలో పుట్టాడు. తండ్రి అదృష్ట దీపక్. ఆయన కాంట్రాక్టరుగా పనిచేసేవాడు. అశోక్ ఒంగోలులో పెరిగాడు. ఇంటర్మీడియట్ వరకు అక్కడే చదివాడు. ఐదేళ్ళ వయసు నుంచి నాట్యం నేర్చుకోవడం ప్రారంభించాడు. ఈయన గురువు కోదండరామశాస్త్రి. పన్నెండేళ్ళకి పదమూడు సాంప్రదాయ నృత్యాలు నేర్చుకున్నాడు. పాఠాశలలో ఉండగానే సుమారు ఐదువేల ప్రదర్శనలు ఇచ్చాడు. 16 సినిమాల్లో బాలనటుడిగా నటించాడు. పుస్తకాలు బాగా చదివే వాడు. విజయవాడ లో ఇంజనీరింగ్ చదివాడు.
వృత్తి
నాట్యంలో ప్రవేశించడానికి చెన్నై వెళ్ళాడు. నృత్య దర్శకురాలు స్వర్ణలత వాళ్ళింట్లో ఉంటూ ఆమెకు సహాయకుడిగా పని చేసేవాడు. దాదాపు 300 పాటలకు నృత్య దర్శకత్వం వహించాడు. లారెన్స్, రాజు సుందరం దగ్గర కూడా కొద్ది రోజులు పనిచేశాడు. సల్సా నృత్యం నేర్చుకోవడానికి లండన్ వెళ్ళాడు. అక్కడి వారికి భారతీయ సాంప్రదాయ నృత్య రీతులను పరిచయం చేసి వారి నృత్య రీతులకు నేర్చుకున్నాడు. ఖాళీ సమయాల్లో దర్శకత్వానికి సంబంధించిన కోర్సుకు కూడా హాజరయ్యాడు.
దర్శకుడిగా అశోక్ తొలిచిత్రం ఉషోదయం. అప్పటి ఆంధ్రప్రదేశ్ ప్రభుత్వం ఈ సినిమాను బడి పిల్లలందరికీ ఉచితంగా ప్రదర్శించింది. దర్శకుడిగా బంగారు నంది పురస్కారం దక్కింది. తర్వాత మీడియా నేపథ్యంలో ఫ్లాష్ న్యూస్ అనే చిత్రాన్ని తెరకెక్కించాడు. తర్వాత అల్లరి నరేష్ కథానాయకుడిగా ఆకాశ రామన్న అనే సినిమా తీశాడు. ఇది రివర్స్ స్క్రీన్ ప్లే తో ప్రయోగాత్మకంగా తీయబడింది. తర్వాత నానితో తీసిన పిల్లజమీందార్ సినిమాతో మంచి విజయాన్నందుకున్నాడు. ఆది కథానాయకుడిగా వచ్చిన సుకుమారుడు ఫలితం నిరాశపరిచింది. తర్వాత వచ్చిన భాగమతి విజయం సాధించింది.
కుటుంబం
ఇతని భార్య పేరు విజయలక్ష్మి. మునుపు భౌతిక శాస్త్ర అధ్యాపకురాలిగా పనిచేసేది. ప్రస్తుతం సినిమాలకు పనిచేస్తూ ఉంది. ఈ దంపతులకు ఒకే కానుపులో ఇద్దరు ఆడపిల్లలు, ఒక అబ్బాయి జన్మించారు. వీరి పేర్లు అశ్వజ, అశ్విత, అశ్విన్.
మూలాలు
వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:గుంటూరు జిల్లా సినిమా నృత్య దర్శకులు వర్గం:గుంటూరు జిల్లా సినిమా దర్శకులు వర్గం:గుంటూరు జిల్లా నాట్య కళాకారులు
మధ్యాహ్నం హత్య
మధ్యాహ్నం హత్య 2004, సెప్టెంబరు 3న విడుదలైన తెలుగు చలన చిత్రం. రాం గోపాల్ వర్మ దర్శకత్వం వహించిన ఈ చిత్రంలో జె. డి. చక్రవర్తి, ఆమని, ప్రియాంక కొఠారి, నర్సింగ్ యాదవ్, బ్రహ్మాజీ ముఖ్యపాత్రలలో నటించగా, శైలేంద్ర, స్వప్నిల్ సంగీతం అందించారు. సినిమా ఉపశీర్షిక "మీ భార్యను చనిపోతే బాగుండని మీకు ఎప్పుడైనా అనిపించిందా" అనివుండడం, ఒక ప్రచార చిత్రం ఉన్న తీరు ఈ సినిమాను వివాదాస్పదం చేశాయి.
వివాదాలు
మధ్యాహ్నం హత్య సినిమా ఉపశీర్షికగానూ, ప్రచారం కోసం వాడిన "మీకు ఎప్పుడైనా మీ భార్య చనిపోతే బాగుండనిపించిందా" అన్న వాక్యం వివాదాలకు కారణమైంది. మహిళలపై హింసను, ప్రత్యేకించి గృహ హింసను ప్రోత్సహించేలా, సాధారణీకరించేలా ఈ వాక్యం ఉందంటూ మహిళా సంఘాలు ఉద్యమించాయి.
మూలాలు
వర్గం:ఆమని నటించిన చిత్రాలు వర్గం:భానుచందర్ నటించిన సినిమాలు వర్గం:తెలుగు కుటుంబకథా చిత్రాలు వర్గం:జె.డి.చక్రవర్తి సినిమాలు వర్గం:2004 తెలుగు సినిమాలు
గొడ్డా
గొడ్డా, జార్ఖండ్ రాష్ట్రం, గొడ్డా జిల్లాలోని పట్టణం. ఈ జిల్లాకు ముఖ్యపట్టణం కూడా. పట్టణ పాలనను పురపాలక సంస్థ నిర్వహిస్తుంది.
స్థానం
గొడ్డా 24.83°N, 87.22°W వద్ద, సముద్రమట్టం నుండి సగటున 77 మీటర్ల ఎత్తున ఉంది. గొడ్డా 1983 మే 25 న అవిభక్త బీహార్ లో 55 వ జిల్లా ఉనికిలోకి వచ్చినపుడూ గొడ్డా దానికి రాజధానిగా ఏర్ప్డింది. 2000 నవంబరు 15 న బీహార్ నుండి జార్ఖండ్ రాష్ట్రం విడిపోయిన తర్వాత. ఇది జార్ఖండ్‌లోని 18 జిల్లాలలో ఒకతైంది. జాతీయ రహదారి 133 గొడ్డా నగరం గుండా వెళుతుంది.
జనాభా
2011 భారత జనగణన ప్రకారం, గొడ్డా మొత్తం జనాభా 48,480. ఇందులో 25,707 (53%) పురుషులు, 22,773 (47%) మహిళలు. 0-6 సంవత్సరాల మధ్య వయస్సు గల వారి సంఖ్య 6,745. గొడ్డాలో మొత్తం అక్షరాస్యుల సంఖ్య 4,1735 (6 సంవత్సరాలకు పైబడిన జనాభాలో అక్షరాస్యత 84.30%).
ఆర్థిక వ్యవస్థ
ఈ ప్రాంతంలో వ్యవసాయం ప్రధానమైన జీవనాధారం. వరి, గోధుమ, మొక్కజొన్న ఇక్కడ పండే ప్రధానమైన పంటలు. వీటితో పాటు, కూరగాయలు, లిన్సీడ్స్, చెరకు కూడా సాగు చేస్తారు. మామిడి, అరటి, పనస, రేగు వంటి పండ్లు కూడా పండిస్తారు. గొడ్డాలో కొన్ని చిన్న, మధ్యతరహా పరిశ్రమలు కూడా ఉన్నాయి.
గొడ్డా ఇటీవలి కాలంలో పారిశ్రామికీకరణ జరిగింది, అనేక ప్రధాన పరిశ్రామలు ఇక్కడ వచ్చాయి. తేసుబత్తన్‌లో జిందాల్ స్టీల్ &amp; పవర్స్ వారి 1320 మెగావాట్ల తాప విద్యుత్కేంద్రం వచ్చింది.
అదానీ పవర్ లేదా అదానీ గొడ్డా తన 1600 మెగావాట్ల తాప విదుత్కేంద్రాన్ని గొడ్డా వద్ద స్థాపిస్తోంది. భారత విద్యుత్తు రంగంలో ఇది మొట్టమొదటి స్పెషల్ ఎకనామిక్ జోన్ అవుతుంది.
రాజమహల్ కోల్ మైన్స్ లిమిటెడ్, ఆదిత్య బిర్లా గ్రూపు లోని సంస్థ. మహాగామా వద్ద ఈస్టర్న్ కోల్‌ఫీల్డ్స్ వారి లాల్మాటియా గనిని నిర్వహిస్తోంది. ECL భారతదేశంలోని అత్యంత పురాతన అతిపెద్ద మైనింగ్ సంస్థల్లో ఒకటి. ఈస్టేన్ కోల్‌ఫీల్డ్స్ సుందర్‌పహరి, గొరిడాలోని బోరిజోర్ బ్లాక్స్ వద్ద బొగ్గు గనులను నిర్వహిస్తోంది.
రవాణా
గొడ్డా నుండి ఇతర ప్రాంతాలకు చక్కటి రోడ్డు, రైలు మార్గాలున్నాయి. పట్టణ కేంద్రం నుండి గొడ్డా రైల్వే స్టేషను 4 కి.మీ దూరంలో ఉంది. 2021 ఏప్రిల్ 8 న మొదలైన హమ్‌సఫర్ ఎక్స్‌ప్రెస్, గొడ్డా రైల్వే స్టేషన్ నుండి బయలుదేరిన మొదటి రైలు. వారానికోసారి నడిచే ఈ రైలు, భాగ్యపూర్, గయల మీదుగా న్యూఢిల్లీకి వెళ్తుంది.
జాతీయ రహదారి-133 గొడ్డా గుండా వెళుతుంది.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
అయోడిన్
అయోడిన్ ఒక రసాయన మూలకము. దీని సాంకేతిక సూచిక " I ", అటామిక్ సంఖ్య 53. ఇది ప్రకృతిలో ఘనరూపంలో లభిస్తుంది. ఇది 114 డిగ్రీల సెల్సియస్ వద్ద కరుగుతుంది; 184 డిగ్రీల వద్ద మరిగి నీలి వాయువును వెలువరిస్తుంది. అయోడిన్ మూలకాన్ని ఫ్రెంచి శాస్త్రవేత్త బెర్నాడ్ కార్టోయిస్ (Bernard Courtois) కనుగొన్నాడు. రెండు సంవత్సరాల అనంతరం జోసెఫ్ లూయీ గే-లుసాక్ (Louis Gay-Lussac), after the Greek ἰώδης "violet-coloured" పేరుపెట్టాడు. ఈ మూలకము థైరాయిడ్ హార్మోను తయారీలో కీలకము. అయోడిన్ లోపించిన రెండు బిలియన్ వ్యక్తులలో మెదడు ఎదుగుదల, తెలివితేటలు మందగిస్తాయి. ప్రపంచంలో అయోడిన్ ఉత్పత్తి చేస్తున్న దేశాల్లో చిలీ, జపాను అగ్రస్థానంలో ఉన్నాయి. తీసుకునే ఆహారంలో అయోడిన్ తక్కువగా ఉండడం హైపోథైరాయిడిజం రావడానికి అత్యంత ముఖ్య కారణం.
చరిత్ర
1811 సంవత్సరంలో అయోడిన్ మూలకాన్ని ఫ్రెంచి శాస్త్రవేత్త బెర్నాడ్ కార్టోయిస్ (Bernard Courtois) కనుగొన్నాడు.
బయటి లింకులు
అయోడిన్ వర్గం:రసాయన మూలకాలు వర్గం:హాలోజనులు వర్గం:ఆక్సీకరణ కారకాలు వర్గం:బయాలజీ, రసాయన మూలకాలు ఫార్మకాలజీ వర్గం:హలోజనులు
రాణి కీ వావ్
గుజరాత్‌లోని పఠాన్ పట్టణంలో ఉన్న చారిత్రక ఏడు భూగర్భ అంతస్తుల బావి రాణి కి వావ్. ఈ బావికి యునెస్కో ప్రపంచ వారసత్వ ప్రదేశాల ( వరల్డ్ హెరిటేజ్ సైట్స్) జాజితాలో చోటు దక్కింది. 11 వ శతాబ్దంలో నిర్మించిన ఈ బావిని పఠాన్ రాజు సిద్ధార్థజైసింగ్ నిర్మించారు. ఇందులో గంగాదేవి ఆలయం కూడా నిర్మించారు. ఖతార్‌లోని దోహాలో జరిగిన వరల్డ్ హెరిటేజ్ కమిటీ సమావేశంలో యునెస్కో ఈ బావిని ప్రపంచ వారసత్వ కట్టడాల జాబితాలో చేర్చినట్లు ప్రకటించింది. ఒకే నిర్మాణం కింద భూగర్భ నీటి వనరులను వాడుకోవడంలో నాటి సాంకేతిక అభివృద్ధికి రాణి కీ వావ్ అత్యద్భుత నిదర్శనంగా నిలిచిందని, భారత్‌లో నాటి ప్రత్యేక భూగర్భ నిర్మాణ కౌశలానికి, కళాత్మకతకు ఇది ఒక ఉదాహరణ అని ఈ సమావేశంలో యునెస్కో కొనియాడింది. 2018 జూలై 19 న రిజర్వు బ్యాంకు అఫ్ ఇండియా విడుదల చేసిన కొత్త వంద రూపాయల నోటు పై రాణి కి వావ్ ను మోతీఫ్ గా ప్రచురించారు.
చరిత్ర
సా.శ. 1022 - 1063 మధ్యన రాణి ఉదయమతి ఈ బావిని కట్టించారు. సోలంకి రాజ్యాన్ని పాలించిన తన భర్త, రాజు ఒకటో భీందేవ్ గుర్తుగా ఈ బావిని నిర్మించారు. తొమ్మిది వందల ఏళ్లకు పైగా ఘన చరిత్ర ఉన్న ఈ బావి అప్పట్లో సరస్వతి నదికి వచ్చిన వరదల వల్ల మట్టిలో కూరుకుపోయింది.
బాగోగులు
దాదాపు ఏడు శతాబ్దాలపాటు వరదలకు మట్టిలో కూరుకుపోయిన ఈ బావిని 1980ల్లో భారత పురావస్తుశాఖ వారు గుర్తించి అది పాడవకుండా తగిన చర్యలు చేపట్టారు.
శిల్పకళా శోభితమైన గోడలు
ఈ బావి 209 అడుగుల పొడవు, 65 అడుగుల వెడల్పు, 88 అడుగుల లోతుతో చూడ్డానికి ఓ భూగర్భ కోటలా ఉంటుంది. రాతితో నిర్మించిన దీంట్లో ఎటుచూసినా స్తంభాలపై శిల్ప సంపద ఉట్టి పడుతుంది. రాణి కీ వావ్ బావి నిర్మాణంలో శిల్పకళకు అత్యంత ప్రాధాన్యమిచ్చారు, ఈ శిల్పాలలో విష్ణువు యొక్క దశవతారాలైన కల్కి, రామ, నరసింహ, వామన, వారాహి శిల్పాలు, మహిషాసురమర్ధిని మాత శిల్పాలు, నాగకన్య, యోగిని వంటి అందమైన స్త్రీల శిల్పాలు, సోలా శృంగారం అని పిలవబడే 16 రకాల శైలులగా ఆకర్షణీయంగా కనిపించే అప్సర శిల్పాలు ఉన్నాయి. ఈ బావి అడుగున ఓ సొరంగం ఉందని, అది 28 కిలోమీటర్ల పొడవు ఉండేదని ఇప్పుడు మట్టితో నిండిందని చెబుతారు. ఇప్పుడు బావి అడుగున కొన్ని నీళ్లు మాత్రమే ఉన్నాయి. దీన్ని రోజూ వేలాది సంఖ్యలో దేశవిదేశీ పర్యాటకులు సందర్శిస్తుంటారు.
మూలాలు
సాక్షి దినపత్రిక - 23-06-2014
ఈనాడు దినపత్రిక - 29-06-2014
వర్గం:ప్రపంచ వారసత్వ ప్రదేశాలు వర్గం:భారతదేశం లోని ప్రపంచ వారసత్వ ప్రదేశాలు వర్గం:11వ శతాబ్ద నిర్మాణాలు వర్గం:గుజరాత్ పర్యాటక ప్రదేశాలు వర్గం:గుజరాత్ పురావస్తు ప్రాంతాలు వర్గం:గుజరాత్ జాతీయ ప్రాముఖ్యత యొక్క స్మారక చిహ్నాలు వర్గం:గుజరాత్ చరిత్ర
పద్మ పురస్కారం
పద్మ పురస్కారం భారత ప్రభుత్వంచే అందించబడే అత్యున్నత పురస్కారంలో ఒక పురస్కారం. వివిధ రంగాలైన కళలు, విద్య, పరిశ్రమలు, సాహిత్యం, శాస్త్రం, క్రీడలు, సామాజిక సేవ, ప్రజా జీవితాలు, మొదలగు వాటిలో విశిష్ట సేవ చేసినవారికి ప్రాథమికంగా ఇచ్చే ఈ పౌరపురస్కారం 1954, జనవరి 2న నెలకొల్పబడింది. వివిధ రంగాలలో కృషిచేసిన భారత పౌరులకు పద్మ విభూషణ్ పురస్కారం, పద్మభూషణ్ పురస్కారం, పద్మశ్రీ పురస్కారం పేరిట పురస్కారం ఇవ్వబడుతుంది.
ఎంపిక
ప్రతి సంవత్సరం మే 1, సెప్టెంబరు 15 తేదీలలో పద్మ పురస్కారానికి సంబంధించిన సిఫారసులను భారత ప్రధాని ఏర్పాటు చేసిన పద్మ అవార్డుల కమిటీకి సమర్పించబడుతాయి. కేంద్ర ప్రభుత్వం, అన్ని రాష్ట్ర ప్రభుత్వాలు, భారత ప్రభుత్వ మంత్రిత్వ శాఖలు, భారతరత్న, మునుపటి పద్మ విభూషణ్ అవార్డు గ్రహీతలు, ఇన్స్టిట్యూట్ ఆఫ్ ఎక్సలెన్స్, మంత్రులు, ముఖ్యమంత్రులు, రాష్ట్ర గవర్నర్, పార్లమెంట్ సభ్యులు, తదితరుల నుండి ఈ సిఫార్సులు వస్తాయి. అలా వచ్చిన వాటిని ప్రధానమంత్రి, భారత రాష్ట్రపతికి ఆమోదం కోసం అవార్డు కమిటీ సమర్పిస్తుంది. గణతంత్ర దినోత్సవం సందర్భంగా అవార్డు గ్రహీతలను ప్రకటించి, ప్రతి సంవత్సరం జనవరి 26న రాష్ట్రపతి చేతులమీదుగా పురస్కారాలను అందజేస్తారు.
ఇతర లంకెలు
వర్గం:పద్మ పురస్కారాలు వర్గం:భారత ప్రభుత్వం వర్గం:1954 స్థాపితాలు పద్మ పురస్కారాల కోసం ప్రభుత్వం మీడియాలో ప్రకటన ఇస్తుంది. ఆ పురస్కారాల కోసం వ్యక్తిగతంగా కానీ, వేరే వారి కోసం కానీ దరఖాస్తు చేయవలసి ఉంటుంది. తొలుత ఫోన్ నెంబరు, లేదా ఆధార్ నెంబరుతో పోర్టల్ లో లాగ్ఇన్ కావాలి. ఆ తరువాత వ్యక్తి గత వివరాలు సమర్పించాలి. ఆ క్రమంలో పురస్కారం కావాలని మనం కోరుకునే వ్యక్తి లేదా సంస్థ గురించి  500 పదాలకు మించకుండా వివరణ అప్ లోడ్ చేయాల్సి ఉంటుంది. కొన్ని ఇతర వివరాల తరువాత సదరు వ్యక్తి ఫొటో, సంబంధిత వివరాల డాక్యుమెంట్ ను సమర్పించాల్సి ఉంటుంది..
కోణం
కోణం అనగా రెండు రేఖలు ఒకదానితో మరొకటి కలిసిన మధ్య స్థలం. రెండు రేఖలు ఒక బిందువు వద్ద కలసినప్పుడు కోణం ఏర్పడుతుంది. ఈ రెండు రేఖలను కోణం యొక్క భూజాలు అంటారు. కోణమును ఆంగ్లంలో ఏంగిల్ (Angle) అంటారు. యూక్లిడియన్ జ్యామితిలో, కోణం అనేది రెండు కిరణాల ద్వారా ఏర్పడిన బొమ్మ, దీనిని కోణం యొక్క భుజాలు అని పిలుస్తారు, ఇది ఒక సాధారణ ముగింపు బిందువును పంచుకుంటుంది, దీనిని కోణం యొక్క శీర్షం అని పిలుస్తారు.
కోణం యొక్క పరిమాణాన్ని కొలుచుటకు మనం డిగ్రీలను ఉపయోగిస్తాం. డిగ్రీ అనేది ఒక ప్రమాణిక ప్రమాణం. డిగ్రీలను '°' చిహ్నం చే సూచిస్తారు. ఒక డిగ్రీని 60 నిమిషాలుగా (1° = 60') విభజించవచ్చు, ఒక నిమిషాన్ని 60 సెకండ్లగా కూడా విభజించుకోవచ్చు. గణితంలో కోణాలను సాధారణంగా రేడియన్లలో కొలుస్తారు.
డి.వి.నరసరాజు
డి.వి. నరసరాజు గా ప్రసిద్ధుడైన దాట్ల వెంకట నరసరాజు (జూలై 15, 1920 - ఆగష్టు 28, 2006) రంగస్థల, సినిమా నటుడు, రచయిత, దర్శకుడు.
జననం
1920 జూలై 15న గుంటూరు జిల్లా, సత్తెనపల్లి మండలంలోని తాళ్లూరులో జన్మించాడు. ఇతను హేతువాది. నరసరావుపేట వాస్తవ్యుడు అయిన ఎం.ఎన్.రాయ్ అనుచరుడు. సినీ కథా రచయిత.ఈనాడు పత్రికలో కొంతకాలం పనిచేశాడు. డి.వి.నరసరాజు సినీ కథ, సంభాషణల రచయితగా సుప్రసిద్ధులు. ఆయన రచించిన సినిమాలలో హాస్యరసం తొణికిసలాడుతూ ప్రేక్షకుల్ని నవ్వించింది. ఆయన మౌలికంగా నాటక రంగం నుంచి సినిమాలలోకి వచ్చారు.
నరసరాజు గుంటూరులోని హిందూ ఉన్నతపాఠశాలలో విద్యాభ్యాసం పూర్తి చేసుకొని, హిందూ కళాశాలలో ఇంటర్ తర్వాత మద్రాసు లయోలా కళాశాల నుండి బి.ఏ పూర్తి చేశాడు. సినిమాలలోకి రాకముందు నాటక రచయితగా పేరుతెచ్చుకున్నాడు. ఈ ఇల్లు అమ్మబడును, వాపసు నాటకం రాశాడు. నరసరాజు 1954లో పెద్దమనుషులు సినిమాతో రచయితగా సినీరంగప్రవేశం చేశాడు. ఆ సినిమా విజయవంతమవడంతో సినీ రచయితగా స్థిరపడ్డాడు. 1951లోపాతాళభైరవి సినిమా వందరోజుల ఉత్సవం సందర్భంగా ప్రదర్శించబడిన నరసరాజు నాటకం "నాటకం" చూసి దర్శకుడు కె.వి.రెడ్డి ఈయన్ను సినిమా రంగానికి పరిచయం చేశాడు. గుండమ్మ కథ, భక్త ప్రహ్లాద, యమగోల, రంగులరాట్నం, మనసు మమత, దొంగరాముడు వంటి 92కు పైగా సినిమాలకు కథను, మాటలను సమకూర్చాడు. ఈయన దర్శకత్వం వహించిన కొన్ని సినిమాలలో కారు దిద్దిన కాపురం ఒకటి. చెవిలో పువ్వు చిత్రంలో ఒక చిన్న పాత్రను కూడా పోషించాడు. ఈయన చివరి సినిమా, రాజ, భూమిక ప్రధానపాత్రధారులుగా 2006లో విడుదలైన మాయాబజార్.
మరణం
2006 ఆగష్టు 28న హైదరాబాదులోని కేర్ ఆసుపత్రిలో మరణించాడు. ఈయనకు ఒక కూతురు కవిత. సినీ నటుడు సుమన్ భార్య శిరీష నరసరాజు మనవరాలే.
సినిమా దర్శకుడిగా
సుప్రసిద్ధ రచయిత డి.వి.నరసరాజు గారు సినిమాలకు రాకముందు నాటకాల్లో నటించే వారు. కాని, అతి బలవంతం మీద రెండుమూడు సినిమాల్లో నటించారు. నరసరాజు గారు ఉషాకిరణ్ మూవీస్ వారి 'కారు దిద్దిన కాపురం' డైరెక్టు చేశారు. కథ తయారు చేసి, స్క్రీన్‌ప్లే సంభాషణలు రాసిన తర్వాత మొత్తం నిర్మాత రామోజీరావు గారికి వినిపించారు. ఆయనకు బాగా నచ్చింది. అప్పుడు వచ్చింది ప్రశ్న. ఎవరు దర్శకుడు? అని. ఒక్క నిమిషం ఆలోచించి, ''మీరే డైరక్టు చెయ్యండి. మొత్తం అంటే అందులోనే వుంది కదా- అంతా మీరే చేశారు'' అన్నారట రామోజీరావు. నరసరాజుగారు ఆఁ? అని ముందు ఆశ్చర్యపోయి, తర్వాత 'అబ్బే' అన్నారట. తర్వాత రామోజీరావు గారి బలవంతంతో అంగీకరించారు. ఒక మిట్టమధ్యాహ్నం విజయగార్డెన్స్‌లో ఆ సినిమా షూటింగ్ జరుగుతోంది. అప్పుడు రావి కొండలరావు అక్కడికి వెళ్లారు. వెళితే నరసరాజు గారు కనిపించలేదు. అడిగితే, కాస్త దూరంలో వున్న చెట్టు చూపించారు. నరసరాజు గారు చెట్టు నీడన నిలబడి ఉన్నారు. రావి కొండలరావు వెళ్లి అడిగారు ''షాట్స్ రాసి ఇచ్చేశానయ్యా- డైలాగ్స్ ఏంలేవు. అంచేత వాళ్లు తీసేయొచ్చు. నీడగా వుందని ఇలా నించున్నాను'' అన్నారాయన. హాయిగా ఏసి రూమ్‌లో కూచుని స్క్రిప్ట్ రాసుకునే మీకు ఇప్పుడు తెలిసి వచ్చినట్టుంది దర్శకత్వం అంటే అన్నారు రావి కొండలరావు ఆయనకున్న చనువుతో. ఆయన నవ్వి, ''అవుననుకో, కానీలే, ఇదొక అనుభవం. మళ్లీ డైరక్టు చేస్తానాయేం?'' అన్నారు నరసరాజు. అప్పుడే, పైన చెప్పిన విషయం చెప్పారు.
మూలాలు
వర్గం:తెలుగు సినిమా రచయితలు వర్గం:1920 జననాలు వర్గం:2006 మరణాలు వర్గం:గుంటూరు జిల్లా హేతువాదులు వర్గం:తెలుగు సినిమా దర్శకులు వర్గం:గుంటూరు జిల్లా సినిమా దర్శకులు వర్గం:గుంటూరు జిల్లా సినిమా నటులు వర్గం:గుంటూరు జిల్లా సినిమా రచయితలు
రాంపూర్ లోక్‌సభ నియోజకవర్గం
రాంపూర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
ఒక యోగి ఆత్మకథ
ఒక యోగి ఆత్మకథ (ఆంగ్లం: Autobiography of a Yogi) ప్రముఖ భారతీయ యోగి పరమహంస యోగానంద రచించిన సంచలన ఆధ్యాత్మిక రచన. ఇందులో ఆయన ఆత్మకథను పొందుపరిచాడు. ఈ పుస్తకం ఎంతో మంది విదేశీయులకు యోగాను, ధ్యానాన్ని పరిచయం చేసింది. ఇప్పటి దాకా దాదాపు 50కి పైగా భాషల్లోకి అనువదించబడింది. ఆయన రచించిన పుస్తకాలన్నింటిలో ఈ పుస్తకం ఎక్కువ ప్రాచుర్యం పొందింది.
సారాంశం
ఈ పుస్తకంలో ప్రధానంగా యోగానంద తన గురువు కోసం అన్వేషణ, ఆ ప్రయత్నంలో భాగంగా ఆయనకు ఎదురైన ఆధ్యాత్మిక అనుభవాలు, అప్పట్లో పేరు గాంచిన ఆధ్యాత్మిక వేత్తలైన థెరెసా న్యూమన్, శ్రీ ఆనందమయి మా, మహాత్మా గాంధీ, రవీంద్రనాథ్ ఠాగూర్, నోబెల్ బహుమతి గ్రహీతయైన సి.వి. రామన్, అమెరికాకు చెందిన శాస్త్రవేత్త లూథర్ బర్బాంక్ మొదలైన వారితో గడిపిన ముఖ్యమైన ఘట్టాలు నిక్షిప్తం చేయబడ్డాయి. ఆయన గురువైన యుక్తేశ్వర్ గిరితో అనుబంధం, గురు శిష్యుల మధ్య సంబంధాల గురించి కూడా వివరాలు ఇందులో పొందుపరచబడ్డాయి. ఆయన ఈ పుస్తకాన్ని వీరికే అంకితం చేశాడు.
యోగానంద గురువైన యుక్తేశ్వర్ గిరి, తనకు గురువైన లాహిరీ మహాశయులు వెల్లడించిన భవిష్యవాణి గురించి శిష్యుడికి తెలియజేశాడు. లాహిరీ మహాశయులు ఈ విధంగా అంటుండగా యుక్తేశ్వర్ వినడం తటస్థించింది. "నేను గతించిన యాభై సంవత్సరాల తర్వాత పాశ్చాత్యుల్లో యోగా పట్ల ఏర్పడే ఉత్సుకత ఫలితంగా నా జీవితం గురించి రాస్తారు. ప్రపంచ వ్యాప్తంగా యోగా ప్రాభల్యం పెరుగుతుంది. అందరి పుట్టుకకూ కారణమైన ఒకే పరమాత్మ గురించిన ఆలోచన సర్వ మానవ సౌభ్రాతృత్వాన్ని పెంపొందిస్తుంది". 1895లో లాహిరీ మహాశయుల మరణించిన సరిగ్గా యాభై సంవత్సరాలకు అంటే 1945లో ఒక యోగి ఆత్మకథ (ఆంగ్లం) పుస్తకం మొదటి సారిగా ప్రచురణకు సిద్ధం అయింది.